b'\n_START_ARTICLE_\nBiserica de lemn din P\xc4\x83tulele\n_START_SECTION_\nIstoric\n_START_PARAGRAPH_\n\xc3\x8en localitatea P\xc4\x83tulele, prima biseric\xc4\x83, din care \xc3\xae\xc8\x99i trage ob\xc3\xa2r\xc8\x99ia biserica Sf. Nicolae, era \xc3\xaentr-un bordei, cu clopotni\xc8\x9ba aparte, undeva pe deal, mai sus dec\xc3\xa2t este comuna acum. Aceast\xc4\x83 biseric\xc4\x83 \xc3\xaen bordei, a fost incendiat\xc4\x83 de turci \xc8\x99i de atunci i-a r\xc4\x83mas numele de \xe2\x80\x9ebiserica ars\xc4\x83\xe2\x80\x9d. O dat\xc4\x83 cu mutarea locuitorilor mai aproape de P\xc4\x83tulele, \xc3\xaen locul numit Boiere\xc8\x99ti, a fost construit\xc4\x83 \xc8\x99i o biseric\xc4\x83 pe actualul teren al bisericii Sf. Nicolae, din b\xc3\xa2rne de lemn, aduse din p\xc4\x83durea Vl\xc4\x83daia, a\xc8\x99ezate pe patru picioare de piatr\xc4\x83. Aceast\xc4\x83 biseric\xc4\x83, construit\xc4\x83 dupa 1840, a func\xc8\x9bionat ca singura biseric\xc4\x83 a localit\xc4\x83\xc8\x9bii P\xc4\x83tulele. Prin 1883, aceast\xc4\x83 biseric\xc4\x83 devenind ne\xc3\xaenc\xc4\x83p\xc4\x83toare, s-a construit o biseric\xc4\x83 din zid cu hramul Sf. Gheorghe, cu ajutorul principelui Alexandru B. \xc8\x98tirbei, proprietarul de atunci al mo\xc8\x99iei. \xc3\x8en jurul anului 1878, c\xc3\xa2nd a devenit improprie pentru serviciile religioase, biserica din lemn Sf. Nicolae a fost \xc3\xaenchis\xc4\x83 la recomandarea Prea Sfin\xc8\x9biei Sale episcopul Ghenadie En\xc4\x83chescu, care a vizitat P\xc4\x83tulele. Enoria\xc8\x99ii bisericu\xc8\x9bei din lemn Sf. Nicolae, \xe2\x80\x9eplini de credin\xc8\x9b\xc4\x83 \xc8\x99i lega\xc8\x9bi de osemintele at\xc3\xa2tor p\xc4\x83rin\xc8\x9bi \xc8\x99i str\xc4\x83mo\xc8\x99i care z\xc4\x83ceau \xc3\xaen jurul ei\xe2\x80\x9d, au str\xc3\xa2ns fonduri fie din sat, fie din satele vecine, ca s-o ridice din temelie din zid pe cea actual\xc4\x83, pun\xc3\xa2ndu-i temelia \xc3\xaen 1903. Biserica Sf. Nicolae, construit\xc4\x83 de architect V. Cartianu, pictor \xc8\x98tefan N\xc4\x83chescu \xc8\x99i me\xc8\x99ter Bojin Marcovici, cu contribu\xc8\x9bia boierilor Gh. Cre\xc8\x9beanu, Gh. Bal\xc8\x99 \xc8\x99i Gh Moruzzi, a fost sfin\xc8\x9bit\xc4\x83 \xc3\xaen 8 mai 1905. \xc3\x8en jurul bisericii Sf. Nicolae se afla \xc8\x99i cimitirul satului, unde au fost \xc3\xaengropa\xc8\x9bi cei ce au decedat p\xc3\xa2n\xc4\x83 \xc3\xaen anul 1873 \xc8\x99i unde se g\xc4\x83sesc \xc8\x99i acum cruci de morminte._NEWLINE_Bisericile de pe teritoriul comunei_NEWLINE_Biserica \xe2\x80\x9eSf.Ierarh Nicolae\xe2\x80\x9d_NEWLINE_Biserica \xe2\x80\x9eSf.Mare Mucenic Gheorghe\xe2\x80\x9d \xc8\x99i Monumentul eroilor_NEWLINE_Biserica \xe2\x80\x9eSfin\xc8\x9bii Apostoli Petru \xc8\x99i Pavel\xe2\x80\x9d, sat Via\xc8\x99u, biseric\xc4\x83 monument, cod LMI: MH-II-m-B-10438, datare 1835, probabil mult mai veche. Este cea mai valoroas\xc4\x83 dintre bisericile de pe raza comunei, apare \xc8\x99i lemnul \xc3\xaentre elementele constructive, at\xc3\xa2t la turn c\xc3\xa2t \xc8\x99i la structura de rezisten\xc8\x9b\xc4\x83. Din p\xc4\x83cate biserica se afl\xc4\x83 \xc3\xaentr-o avansat\xc4\x83 stare de degradare, put\xc3\xa2ndu-se pr\xc4\x83bu\xc8\x99i \xc3\xaen orice moment. Cum este singura biseric\xc4\x83 din sat \xc8\x99i \xc3\xaen care \xc3\xaenc\xc4\x83 se sluje\xc8\x99te, numai pronia divin\xc4\x83 a f\xc4\x83cut s\xc4\x83 nu se produc\xc4\x83 p\xc3\xa2n\xc4\x83 acum o nenorocire.'